№2 Балалар саз мектебі

Тұрлан филиалы

 Ашық сабақ

ТАҚЫРЫБЫ:

Түрлі әдіс – амалдарды пайдалана отырып, домбырашының аспапта ойнау шеберлігін жетілдіру.

 Домбыра пәні мұғалімі «Білім беру ісінің үздігі»

 Жолдасбекова Жазира Сеитхановна.

**Сабақтың тақырыбы:** Түрлі әдіс – амалдарды пайдалана

 отырып, домбырашының аспапта

 ойнау шеберлігін жетілдіру.

**Сабақтың мақсаты:** Оң және сол қол қойылымдарында

 кездесетін түрлі әдіс – амалдарды

 дұрыс және шебер пайдаланып,

 оқушының домбыра аспабында

 ойнау шеберлігін жетілдіру.

**Сабақтың білімділігі**: Оқушының музыкалық сауатын

 дамытып, музыкалық білімін

 шыңдау.

**Дамытушылық:** Оқушының өздігінен ізденіп,

 өзінің музыка әлемінде дамуын

 қалыптастыру,түрлі шығарманы

 сезініп, жоғары деңгейде

 ойнауын дамыту.

**Көрнекілігі:** Домбыра, кітап, ноталар,суреттер.

**Сабақтың барысы:**

**Ұйымдастыру кезеңі:**

 Оқушымен сәлемдесу. Оқушының сабаққа даярлығын және қашықтан оқыту бойынша сабақтың өтілу барысында туындаған мәселелерді сұрау.

 Үй жағдайындағы домбыра сабағына даярлығын сұрап, үнемі қол жүргізу жаттығуларды жасап отыруын ескерту.

**Үй тапсырмасы:**

**С**үгірдің күйі «Ыңғай төкпе» жатқа ойнау.

Үй тапсырмасын орындау барысында кеткен қателерді ескертіп, қатемен жұмыс жасау.

**Жаңа тақырып:**

 Оқушы домбыра аспабында шебер ойнау үшін ең алдымен аспапқа деген қызығушылығы мол болу керек. Қазақ өнеріне, күйге деген қызығушылығы артқанда ғана, қазақ өнерін және аспабын құрметтеп, оны зерттеуге ынтасы артары сөзсіз.

 Домбыра аспабында шебер ойнау үшін ең бастысы қол қойылымдарын жақсылап жетілдіріп, күнделік жаттығуларды күшейту қажет. Қол қойылымдарының заңдылықтарын, сонымен қатар ерекшеліктерін дұрыс пайдаланған кезде ғана күйді немесе шығарманы өз деңгейінде ойнауға мүмкіндік туады.

 Домбыра аспабында шебер ойнау үшін оң және сол қолда түрлі әдіс – амалдарды пайдалануға болады. Оң және сол қолда кездесетін түрлі әдістер, күрделі қағыстар, штрихтар, мелизмдерді шебер ойнау үшін, ол тәсілдердің ойналу ерекшеліктерін сауатты түрде жетік меңгеру керек.

 Сол қолда кездесетін түрлі ерекшеліктер қазақ күйлерінде өте көп. Мысалы: Құрманғазы «Ақсақ киік», Тәттімбет «Сылқылдақ», Дәулеткерей «Қосалқа».

 Сондай – ақ оң қолда кездесетін түрлі әдіс – амалдарда қазақ күйлерінде, шығармаларында өте көп кездеседі. Солардың бірі Динаның күйі «Әсем қоңыр», Н. Тілендиев «Баламишка», Құлшар «Кербез керік», А. Райымбергенов «Секіртпе».

 Бұл күйлерде қазақ композиторлары оң қол мен сол қолда кездесетін әдіс – тәсілдерді өте жоғары деңгейде пайдалана білген, сол тәсілдер, ерекше қағыстар арқылы күйдің мазмұнын ашып, тыңдарманға ерекше әдемі етіп жеткізген.

 Бүгінгі сабағымызда Абдулхамит Райымбергеновтың өмірі мен шығармашылығымен және «Секіртпе» күйінің ерекшелігімен танысып, күйді ойнау үшін қолданылатын түрлі әдіс – тәсілдерді, ерекше қағыстарды меңгеретін боламыз.

 Абдулхамит Райымбергенов 1957 жылы Қарабұтақ ауданында дүниеге келген. Белгілі өнер зерттеушісі, күйші. Құрманғазы атындағы I - Республикалық конкурстың лауреаты (1983). 1981 жылы қазақтың Құрманғазы атындағы мемлекеттік консерваториясын домбыра класы бойынша бітірген. 1984-92жылы «Мұрагер» атты республикалық фольклор сазды ансамблінің ұйымдастырушысы әрі көркемдік жетекшісі болды. Ансамбль көптеген бүкілодақтық, халықаралық фестивальдарға қатысты. 1985 жылы А. Райымбергеновтың «Мұрагер» ансамблі Мәскеуде өткізілген жастар мен студенттердің Бүкілдүниежүзілік фестивалінің дипломанты болды. «Мұрагер» қазақ музыкасын әлемге танытты. Гастрольдік сапармен көптеген ТМД елдерінде, сондай-ақ Австрияда, Индияда, Шри-Ланкада, Италияда, Жапонияда, Кипрде, Францияда, т.б. мемлекеттерде болды. А. Райымбергенов өзі оқып, тәлім алған Құрманғазы атындағы мемлекеттік консерваториясының доценті болып, осында ғылыми-педагогикалық, ұстаздық қызмет атқарды. 1995жылы Республикалық мемлекеттік емес «Көкіл» атты ұлттық колледжінің директоры, әрі көркемдік жетекшісі болды.

 А. Райымбергенов тек домбырада емес, көптеген аспаптарда сыбызғыда, шаңқобызда, қылқобызда, үскірікте шебер ойнайды. Өзінің халыққа танымал бірнеше күйлері бар.

 Танымал күйлерінің бірі «Секіртпе».

Күй 2/4 өлшем бірлігінде жазылған. Күйдің мазмұны бойынша өте жеңіл, аты айтып тұрғанындай секіртіп ойнау қажет. Күйді ойнау барысында оң және сол қолда түрлі әдістер, ерекше қағыстар кездеседі.

 Күйдің ерекшеліктерін нақтылап ойнап көрсету, видео арқылы көрсету.

 **Үй тапсырмасы**: Оң және сол қолда кездесетін түрлі әдіс – амалдардың ойналу ерекшеліктерін қайталап, аспапта ойнап жетілдіру.

 **Бағалау:** Оқушыны өз ынтасына қарай бағалау.